Odense Adresse-Contoirs Efterretninger, 1848-08-18
Det saakaldte Pjentedam i St. Jørgensgade udvikler ved Sommertiden en saadan Mængde mephitiske Dunster, at de Omboende ere nødsagede, for saavidt muligt at undgaae Stanken, at tilsværre sine Vinduer. Det nu ophævede Fyenske Gouvernement har desaarsag hos Kommunalbest. urgeret paa Foranstaltninger imod dette Vandsteds skadelige Beskaffenhed, medens man dog staaer i den Formening, at Sundhedspolitiets Fordringer i saa Henseende ikke skulde kunne gjennemføres, fordi Vandstedet qv. er et Mølledam, til hvis Afbenyttelse Farver Brandt som Eier af den saakaldte Pjente Mølle, skulde være berettiget. Nu er det vel saa, at Vandtilstrømningen fra Byens Bæk igjennem Dammet qv. til den store Aae i ældre Tider har været benyttet til Meel- og Grynmaling i Pjente Mølle; men ligesom Mølleværket, hvad Kornformalingen angaaer, er nedlagt, saaledes benyttes Vandkraften ikkun til en Stampe- eller Valkemølle, medens Farver Brandt ikke er berettiget at bruge den til Kornformaling. Skulde han nu end være berettiget i sin Farverhaandtering af benytte Vandstanden i Dammet paa en fra dets oprindelige Bestemmelse afvigende Maade, saa dog er det utvivlsomt, at han isaavidt er underordnet de Bestemmelser, som Sundhedspolitiet til Kommunens Velvære finder fornødne: dette flyder af en Mængde Lovbestemmelser og Orden og Reenlighed i Kjøbstæderne, og hvad Vandløbet qv. angaaer, af § 8 i Reskaf 18 Decbr. 1789, medens Frdn. af 8 August 1832 §2 konf. med Pl. 19 hujus, sætter det udenfor al Tvivl, at Sundheds politiets Anskuelser in casu ville være at følge. Naar altsaa Vandets nuværende Opstemning til dets høieste Flodmaal Forbindelse med dets Stagnation har forvandlet den hele Vandmasse til en stinkende Pøl, og naar Sundhedspolitier erklærer det fornødent, at Slusen aabnes til Vandets Afløb og at Vandbeholdningsstedet ryddes og udrenses, fordi Dam met i sin nuværende Tilstand er farligt for Sundheden og vil kunne udvikle Smitsot i Byen, saa vil det executive Politie være nødsaget at bringe denne Forholdsregel i Udøvelse, forsaavidt som Farver Brandt ikke vil parere en Ordre derom, Den Omstændighed, at han maaskee for nogle Dage ikke kunde benytte sit Stampeværk, kan herved slet ikke komme i Betragtning, og saameget mindre da han er forpligtet kun at udøve sin Haandtering saaledes, at det almene Vel ikke derved opoffres. - Dammets Rensning, der formeentlig paa hviler Brandt, vil koste Lidet eller Jntet, idet Byens Landbrugere, imod at beholde Gjødningsmidlet, hellere end gjerne besørge det bortkjørt, og denne Affaire, hvad enten Brandt skal rense eller Kommunen under Reservation skal besørge Renovationen vil saaledes lettelig gaae i Orden, medens det herved endnu maa bemærkes, at det ligger i Brandts egen Jnteresse at Rensningen foregaaer, idet han derved vinder et større Reservoire. Jøvrigt vilde det i Forbindelse med ovenmeldte Udtegning og Rydning være ønskeligt, om Byens Brolægningskommission anbragte Slamkister med behørige Rist paa de Steder hvor Rendesteens-Vandet har Udløb i Bækken qv. idet Ureenligheden i Dammet derved vilde formindskes. Et Ønske herom fra Physikatets Side vilde derhos ikke være spildt. - Med disse bemærkninger anbefaler jeg dette Anliggende til Deres Velbaarenheds gode Forsorg, idet jeg er overbeviist at en Jndskriden fra Deres Side uopholdelig vil føre til det af Gouvernementet attraaede Resultat. Odense den 26 Juli 1818. Ærbødigst S. Hansen, Formand i Borgerreps.